CPN:ขยายธุรกิจตามการฟื้นตัวผู้บริโภคแนะนำซื้อราคาเป้าหมาย 62.00 บาท
แนะนำซื้อราคาเป้าหมาย 62.00 บาท
19 ก.ย. 2559

บล.ทิสโก้ ระบุในบทวิเคราะห์วันนี้(19 ก.ย.) ว่า บริษัท เซ็นทรัลพัฒนา จำกัด (มหาชน) หรือ CPN ได้เปิดสาขานครศรีธรรมราช โดยได้ปรับพื้นที่ให้เช่าเพิ่มขึ้นในช่วงครึ่งหลังปี 59 ทำให้รายได้สามารถเติบโตได้ตามเป้า แต่อย่างไรก็ตามคาดว่าปี 60 รายได้เติบโตในอัตราที่ชะลอตัวลง จากการปรับปรุงสาขาเซ็นทรัลเวิร์ล และเซ็นทรัลพระราม 3 และการเปิดเซ็นทรัลนครราชสีมาในช่วงไตรมาส 4/60 โดยผู้บริหารยังคงตั้งเป้า CAGR ไว้ที่ 14-15% และเปิดตัว 2-3 สาขา, ปรับปรุง 3-4 สาขา และ 3 โครงการที่อยู่อาศัย
โดยในปีนี้ SSSg ของ CPN อาจเติบโตไม่ถึง 3% เนื่องมาจาก 1) ผลกระทบจากการปรับปรุงสาขา (ที่บางนา และแจ้งวัฒนะ) และ 2) การดำเนินงานที่อ่อนแอของสาขาที่เพิ่งเปิดใหม่ แต่มีปัจจัยหนุนจากการขึ้นราคาของสาขาที่ปิ่นเกล้าที่หนุน SSSg ในปี 59
มูลค่าที่เหมาะสมอ้างอิง SOTP โดยการดำเนินงานหลักใช้ DCF มี WACC ที่ 9.8%, ใช้ราคาตลาดสำหรับเงินลงทุนในเงินลงทุน CPNRF (27.8%), CPNCG (25%) ทำให้มีมูลค่าที่เหมาะสมที่ 62 บาท โดยมีความเสี่ยงคือ 1) ความล่าช้าในการขยายกิจการ และความเชื่อมั่นผู้บริโภคที่ต่ำกว่าคาด